# Plaques de matrícula de Xipre

Les plaques de matrícula dels vehicles de la República de Xipre es componen des del juny de 2003 d'una combinació de tres lletres seguides de tres xifres (per exemple, ABC 123), sent els caràcters de color negre sobre fons blanc tant a la placa anterior com posterior del vehicle. A l'espai central que separa la combinació de caràcters hi ha quatre dígits més petits que indiquen el mes i l'any en que ha estat registrat el vehicle per primer cop. S'utilitza un sistema de numeració incremental senzill i aleatori.
Després de l'entrada de Xipre a la Unió Europea l'any 2004, les plaques segueixen el format de plaques de matrícula de la UE amb dimensions de 520 mm × 110 mm, afegint una franja blava a l'esquerra on hi trobem la bandera de la UE i el codi internacional del país, CY en blanc.
Per a la combinació només s'utilitzen les dotze lletres, que coincideixen tant en l'alfabet llatí com en l'grec: A, B, E, H, K, M, N, P, T, X, Y i Z.

## Tipografia

A partir de 2013 es fa servir la font tipogràfica FE-Schrift (Fälschungserschwerende Schrift, en alemany) en substitució de la DIN 1415. Aquesta és la mateixa que utilitza Alemanya des del novembre de 2000 i Malta des del 2010. L'abreviatura FE derivada de l'adjectiu compost fälschungserschwerende que combina el nom Fälschung (falsificació) i el verb erschweren (obstaculitzar).
Es tracta d'una tipografia especialment desenvolupada per Karlgeorg Hoefer a petició de la policia alemanya per evitar que la manipulació de les plaques de matrícula no fos massa fàcil. La forma de les lletres i les xifres està especialment dissenyada per no permetre que, en un fons reflectant, la transformació d'una lletra o una xifra en una altra lletra o xifra mitjançant un adhesiu o un traç de pintura.

## Tipus

Els vehicles utilitzats com a taxi porten unes plaques amb la mateixa combinació però amb el fons de color groc. Antigament, i fins al 2013, portaven la lletra T com a prefix.
Els vehicles de lloguer també porten igual combinació però amb el fons vermell. Antigament, i fins al 2013, portaven la lletra Z com a prefix.
Els vehicles de les bases britàniques d'Akrotiri i Dekélia porten una combinació formada per les inicials SBAA (de Sovereign Base Areas) seguides de dues xifres. La tipografia i el color són els mateixos que els de la República de Xipre.

## Història

1930 fins a 1950 Les matrícules expedides durant aquest període estan formades per una combinació de quatre xifres de color blanc sobre un fons de color negre (per exemple, 1234)
1950 fins a 1956 Les matrícules expedides durant aquest període afegeixen una lletra i s'elimina una xifra a la combinació, passant a tenir una lletra seguides de tres xifres. Es manté el color blanc dels caràcters sobre un fons de color negre (per exemple, A 123)
1956 fins a 1990 Les matrícules expedides durant aquest període afegeixen una lletra a la combinació, passant a tenir dues lletres seguides de tres xifres, mantenint en un principi el color blanc dels caràcters sobre un fons de color negre. A partir de 1973 hi ha un canvi de colors, passant a un fons groc amb caràcters negres (per exemple, AB 123)
1990 fins a 2004 Les matrícules expedides durant aquest període afegeixen una lletra més a la combinació, passant a tres lletres seguides de tres xifres. El color dels caràcters passa a ser negre i el fons a color groc en les matrícules posteriors i a color blanc en les del davant (per exemple, ABC 123)
2003 fins a 2013 Durant aquest període i a partir de 2005, any d'admissió del país a la Unió Europea, entra en vigor la inclusió de la franja blava de la UE per a les noves matrícules passant a seguir el format de plaques de matrícula de la UE, però encara conserva el fons de la matrícula de color groc per a les matrícules col·locades al darrere del vehicle. Aquest model continua sent vàlid actualment, igual que la combinació de tres lletres i tres xifres (per exemple, ABC 123)

## Referències

* ↑ «Registration Plate Law from June 2013» (en anglès). CyprusDriving. Arxivat de l'original el 24 de juny 2013. [Consulta: 23 setembre 2014].
* ↑ «Plaques de Xipre» (en castellà).
* ↑ http://www.leewardpro.com/articles/licplatefonts/font-fe-mittelschrift.html FE Mittelschrift
* ↑ «FZV - Anlage 4» (en alemany). MORAVIA Druck + Verlag GmbH. Arxivat de l'original el 29 de juny 2018. [Consulta: 23 setembre 2015].
* ↑ «The Sovereign Base Areas Gazette No. 1711 of 19th August 2013» (en anglès). [Consulta: 23 setembre 2014].

## Enllaços externs

* Europlates: License Plates of Cyprus (anglès)
* Plaques de Xipre (castellà)
             A Wikimedia Commons hi ha contingut multimèdia relatiu a: Plaques de matrícula de Xipre